Cuneiform Tablet RA 58 134
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na PUZUR₄-a-šùr qí-bi-ma um-ma il₅-we-da-ku-ma a-dí URUDU ta-áš-pu-ra-am um-ma a-ta-ma 20 GÚ URUDU i sí-ki-im ni-na-ša-i-um a-dí wa-áš-ḫa-ni-a li-pu-ša-am ni-na-ša-i-um sà-ni-iq lá na-ṭù-ma sí-kam lá i-pá-áš 18 GÚ 45 ma-na URUDU ma-sí-am ša-bu-ra-am i-ṣé-er aḫ-ša-lim DUMU šu-a-nim DAM.GÀR i-šu i-na wa-aḫ-šu-ša-na ša-qá-lam qá-bi a-na ša ki-ma šu-wa-tí ad-kam-ma na-áš-pè-er-ta-šu-nu al-qé um-ma a-na-ku-ma gám-ra-am lá i-ga-mar-ma a-ni-ša-am URUDU-am lá ú-ba-lam i-na wa-áš-ḫa-ni-a a-na PUZUR₄-a-šùr li-iš-qúl a-ma-kam tí-ir-ta-kà a-ṣé-er aḫ-ša-lim li-li-ik-ma 18 GÚ 45 ma-na URUDU li-iš-qú-lá-kum sí-ku-um lá na-ṭù-ma lá i-ni-pá-áš a-na-kam a-na ša ki-ma DAM.GÀR URUDU lu-ta-er